Document ID: /roh_data/filtered/fineweb-2-filterrobots_roh.jsonl.gz/63743

Las schimgias ed auters primats betg umans che vivan a Basilea-Citad ston desister vinavant da dretgs fundamentals. L'iniziativa correspundenta ha fatg naufragi. Il suveran ha ditg cun 74,7% cleramain Na a l'iniziativa. Quella leva fixar en la constituziun chantunala dretgs fundamentals per primats che n'èn betg umans. I gieva per exempel per il dretg sin vita u integritad spiertala e corporala.
Tar in Gea fiss il chantun Basilea-Citad stà l'emprima corporaziun territoriala statala da l'entir mund ch'avess introducì tals dretgs en la constituziun.